
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	22.09.2026.
	
	Nr. RD-26-379-ir


	Par satiksmi ziedu nolikšanas ceremonijas laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Ministru kabineta 02.06.2015. noteikumu Nr. 279 “Ceļu satiksmes noteikumi” 267. punktu, kā arī Rīgas valstspilsētas pašvaldības policijas 04.09.2026. dienesta vēstuli Nr. RPP-26-1464-dv “Par satiksmi ziedu nolikšanas ceremonijas laikā”:

1. Noteikt, ka 25.09.2026. no plkst. 10.00 līdz plkst. 12.00 tiks aizliegta transportlīdzekļu (izņemot transportlīdzekļus ar speciālām Rīgas valstspilsētas pašvaldības policijas izsniegtām atļaujām (paraugs pielikumā)) apstāšanās un stāvēšana Zigfrīda Annas Meierovica bulvārī (virzienā uz Krišjāņa Valdemāra ielu), posmā no Smilšu ielas līdz Krišjāņa Valdemāra ielai.
2. Par pasākuma norisi atbilstoši savai kompetencei ir atbildīgs Rīgas valstspilsētas pašvaldības policijas Nodrošinājuma pārvaldes priekšnieks Māris Džeriņš (tālrunis 67037802).

3. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un satiksmes organizācijas tehnisko līdzekļu izvietošanu saskaņā ar 1. punktu.

4. Rīgas valstspilsētas pašvaldības Centrālās administrācijas Komunikācijas pārvaldei:

4.1. nodrošināt informācijas par satiksmi ziedu nolikšanas ceremonijas laikā publiskošanu Rīgas valstspilsētas pašvaldības komunikācijas kanālos;
4.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors
	J.Lange

